Publication: Magyar Közlöny
Issue: MK-2003-78 (Year: 2003, Number: 78)
Era: 1990-2004
Section: módosításáról szóló 1989. évi XXXI. törvény iktatta be az
Paragraph Index: 1078

5. Annak a személynek, aki törvénytelen letartóztatás vagy fogvatartás áldozata volt, kikényszeríthetõ joga van kártalanításra.” Az Egyezségokmány 14. Cikkének 6. bekezdése szerint pedig „Amikor valakit bûncselekmény elkövetése miatt jogerõsen elítélnek és ezt követõen az elítélését hatályon kívül helyezik vagy kegyelemben részesítik azért, mert egy új vagy újonnan feltárt tény azt bizonyítja, hogy téves döntés született, azt a személyt, aki ilyen elítélés következtében büntetést állt ki, a törvénynek megfelelõen kártalanítani kell, kivéve, ha bizonyítást nyer az, hogy a nem ismert ténynek kellõ idõben való fel nem tárása teljesen vagy részben neki róható fel.” Az idézett szabályoknak a magyar jogrendszerbe való részleges beillesztését jelzi, hogy az indítvány vizsgálata szempontjából két vonalon eltérést mutattak a magyar szabályok az Egyezségokmány szabályaitól: — egyrészt az Alkotmány 55. §-a (3) bekezdésének 1989-ben [akkor még az 55. § (2) bekezdéseként] meghatározott szövege csak az Egyezségokmány 9. Cikkének

Source: https://magyarkozlony.hu/hivatalos-lapok/ae44786c6b358e682b1128c82dcab49105025e0c/dokumentumok/e65bed944575f7ba7930018e54d6cac76ebbd190/letoltes